Ապակեբլուր

Ապակեբլուր, բլուր և առեղծվածային վայր Հայաստանի Արարատի մարզի Գետազատ գյուղում։ Անուն Բլուրը հայտնի է տարբեր անուններով։ Հայաստանի Հանրապետության աշխարհագրական օբյեկտների ցուցակում այն ներկայացված է Ապակեբլուր անունով։ Մամուլի հրապարակումներում և գիտական որոշ շրջանակների կողմից օգտագործվում է Դվինի բուրգ կամ Գետազատի բուրգ անուններով։ Պատմաճարտարապետական նկարագիր Բլրի մասին հրապարակումներ և լուրեր սկսեցին հայտնվել 2010-ական թվականներից։ Հետազոտող Վարդգես Պետրոսյանը այն համարում է արհեստական կառույց, որի ճարտարապետական ձևը նման է մայաների բուրգերին։ Նրա պնդմամբ՝ բրգաձև կառույցը պատված է 2 մետրից ավել հողային և 60 սմ շաղախի շերտով։ Այս վարկածը սատարում են մի շարք ուսումնասիրողներ, ինչպիսիք են Գրիգորի Պոպլավսկին, Գրեմ Հենքոքը։ Դոկտոր-պրոֆեսոր Համլետ Պետրոսյանի կարծիքով՝ բլուրը բնական գոյացություն է, իսկ գագաթին եղած կառույցը, որը դեռևս չի պեղվել, 13-14-րդ դարերի իսլամական դամբարան։ Բրգաձև բլրի գագաթին առկա են շինության հետքեր, որոնք բացվել են Գետազատ գյուղի բնակիչների կողմից։ Սիրողական պեղումները կազմակերպվել է գյուղի բնակիչ Ալբերտ Պողոսյանի կողմից։ Նրա խոսքով՝ փոս են փորել, հայտնաբերել քարե կառույցի վերին մասի քարերից։ Սիրողական պեղումների համար բլրի գագաթին փորված փոսը հաճախ գրավել է գանձագողերի ուշադրությունը։ Կա վարկած, որ բլուրը հանդիսանում է Դվին մայրաքաղաքի բրգաձև կառույցներից մեկը։ Բուսականություն Բլրի լանջերին աճում են խիստ հազվադեպ հանդիպող վարդակակաչ երկծաղիկ (լատիներեն՝ Tulipa biflora) և Կարմիր գրքում գրանցված կնճիթաթերթիկ սապատավոր (լատիներեն՝ Rhinopetalum gibbosum) բուսատեսակները։ Տես նաև Տիկնունի ամրոց Ծանոթագրություններ